Like an Animal

«Like an Animal» (norsk oversettelse: som et dyr) er en sang fra 2023 med det italienske rockebandet Piqued Jacks. I februar 2023 vant låten den sanmarinske sangkonkurransen Una Voce per San Marino 2023 og var San Marinos bidrag til Eurovision Song Contest 2023 i Liverpool.

Om sangen 
«Like an Animal» er skrevet av bandet selv og var blant deltakerne i sangkonkurransen Una Voce per San Marino 2023, i regi av San Marinos allmennkringkaster San Marino RTV.

Sangen vant finalen 26. februar 2023 og ble San Marinos bidrag i Eurovision Song Contest 2023. Låten ble sluppet for strømming på YouTube 22. februar, men ble offisielt utgitt som singel 5. april 2023.

San Marino deltok i semifinale 2 torsdag 11. mai i Liverpool. Der fikk «Like an Animal» null poeng og kvalifiserte seg ikke til finalen lørdag 13. mai.

Referanser 

 
 
 

 

Bidrag til Eurovision Song Contest 2023
Sanger fra 2023